Horvaatia 2025. aasta Eurovisiooni lauluvõistlusel

Horvaatia osaleb 2025. aasta Eurovisiooni lauluvõistlusel, mis toimub Šveitsis Baselis. Horvaatia osalev ringhäälinguorganisatsioon Horvaatia raadio ja televisioon (HRT) korraldab võistluse Dora 2025, et valida välja esindaja 2025. aasta Eurovisioonil.

 Horvaatia Eurovisioonil 

Enne 2025. aasta Eurovisiooni on Horvaatia osalenud 29 korda, esimest korda 1993. aastal. Kõrgeim koht, mis Horvaatia on saavutanud on teine ja seda aastal 2024 lauluga "Rim Tim Tagi Dim", mida esitas Baby Lasagna. See oli ka Horvaatia esimene viie parema seas lõpetamine alates 1999. aastast, mil Horvaatiat esindas Doris Dragović lauluga "Marija Magdalena". Alates 2004. aastast, kui toimusid esimest korda Eurovisioonil poolfinaalid, on Horvaatia seni finaali pääsenud üheksal korral.

Osana oma ülesannetest Eurovisioonil osaleva ringhäälinguorganisatsioonina korraldab HRT riikliku eelvooru Eurovisiooni esindaja valimiseks ja Horvaatias üle kõiki finaale. Ringhääling kinnitas  20. septembril 2024 oma osalemist 2025. aasta võistlusel. Aastatel 1993–2011 korraldas HRT riigi eelvooru Dora, et valida oma esindaja. Aastatel 2012-2013 valis HRT esindaja ilma hääletuseta. 2014. ja 2015. aastal ei osalenud Horvaatia Eurovisioonil ja 2016-2018 valis HRT riigi esindaja välja ilma hääletamiseta. Alates 2019. aastast on HRT kasutanud Horvaatia esindaja valimiseks võistlust Dora, nii ka see aasta.

 Enne Eurovisiooni 

 Dora 2025 
Dora 2025 on 26. HRT korraldatud võistlus Dora, millega valitakse välja Horvaatia 2025. aasta Eurovisiooni lauluvõistlusel esindaja. Konkursil osaleb kakskümmend neli lugu ja võistlus koosneb kolmest finaalist 2025. aasta veebruari teises pooles. Kõik finaalid kantakse üle nii HTV-s kui ka veebis voogedastusteenuse HRTi ja ringhäälinguorganisatsiooni veebisaidi hrt.hr kaudu.

 Võistluslood 
20. septembril 2024 avas HRT esitamisperioodi, kus artistid ja heliloojad said ringhäälinguorganisatsioonile esitada oma võistlustööd, tähtajaks oli 15. november 2024. Esitamisperioodi jooksul laekus ringhäälinguorganisatsioonile 221 lugu, mis on alates 2019. aastast võistluse rekord. Seitsmeliikmeline ekspertkomisjon, kuhu kuuluvad Željen Klašterka (muusik ja helilooja), Tihomir Preradović (helilooja ja muusikaprodutsent), Monika Lelas (raadiosaatejuht ja toimetaja), Ivan Pešut (muusik, muusikaprodutsent, helilooja ja kitarrist), Jelena Balent (muusikatoimetaja ja laulja), Davor Medaković (muusikatoimetaja) ja Luka Grgić (lavastaja) kuulasid laekunud lood üle ja valisid välja konkursile kakskümmend neli artisti ning lisaks veel 4 varu laulu. HRT avalikustas võistluslaulud 5. detsembril 2024 ning võistlevate artistide seas on ka 1995. aastal Horvaatiat esindanud Magazin ja 2013. aastal Klapa s Mora liikmena Horvaatiat esindanud Marko Škugor.
24. detsembril 2024 teatas HRT, et Lara feat. LSQ loobus oma kohalt ja nende koha said Swingers. 7. jaanuaril 2025 teatas HRT, et Natalie Balmix diskvalifitseeriti, kuna ta esitas oma töö lõpliku versiooni, mis oli "muusikaliselt ja lüüriliselt rohkem kui 50 protsenti muudetud", ja et teda asendab Fenksta. Balmixi laulu avaldamisel väitis Slobodna Dalmacija, et HRT diskvalifitseeris ta, kuna tema laul oli liiga cajka-laadne.

 Laul ei osale  Asendus lugu
+ 2025 võistlejadLauljaLaulLaulukirjutaja(d)Ananda"Lies Lay Cold"EoT"Bye, Bye, Bye"Fenksta""Filomena"Strong"Irma"Enigma"Ivxn""Jelena Radan""Lara feat. LSQ""Laurakojapjeva"NPC"Lelek"The Soul of My Soul"Luka Nižetić""Magazin"AaAaA"Marin Jurić Čivro""Marko Bošnjak"Poison Cake"Marko Škugor""Marko Tolja"Through the Dark"Martha May"Running to the Light"Matt Shaft"Welcome to the Circus"Natalie Balmix""Natalli""Nipplepeople""Ogenj""Petar Brkljačić""Supersonic Trio"Animal"Swingers" (Full Cool)"Teenah"Aurora"
+Varu lood#LauljaLaulLaulukirjutaja(d)1Swingers""2Fenksta""3Patricia Gasparini""4llyricum""

 Viited 

 Välislingid 
Ametlik Dora koduleht

Ametlik HRT Eurovisiooni koduleht
Kategooria:Eurovisioon
Kategooria:Eurovisioonil osalejad
Kategooria:Horvaatia
Kategooria:Horvaatia muusika
Kategooria:Riigid 2025. aasta Eurovisiooni lauluvõistlusel